# Referat styremøte mandag 25.10.2021

Til stede: Marit Lunnan, Lene Heistad, Ingrid Opheim, Arne Espen Dillan, Gjertrud Øygard Hienerwadel og Elise Hermo Rusti

## Sak 1. Referat fra forrige styremøte

Referat fra forrige styremøte ble gjennomgått. Kommentar:

Marit har sendt ut mail til klubbene om de har kommentarer til KM statuttene, men det har ikke kommet noen tilbakemeldinger enda. Marit sender ut for KM kjøring også.

Vi jobber videre med å få til ny grønt kort ansvarlig i kretsen.

## Sak 2. Årshjul

Årshjul for de to neste månedene ble tatt opp.

FERD støtte må betales ut dersom noen søker - Elise

KM-støtte for kjøring må betales ut - Elise

De siste KM-sponsorene må faktureres - Elise

Det må sendes ut takkebrev til sponsorene – Ingrid

## Sak 3. Nyhetsbrev

Nyhetsbrev skal sendes ut 4 ganger i året: mars, juni, september og desember. Skal omhandle både tilbake i tid og frem i tid. Saker som skal med foreslås på styremøtene. Ansvarlig for hvert tema skriver saken i et word-dokument.

Desember: Bilder av vinnerne under KM kjøring (Marit sender bilder til Ingrid). Siden sist fra styret (Marit ansvarlig). Julebrev inkludert bilder av oss i styret. Tar med nryfstevne og equipe fra sist gang. Info fra terminlistemøte. Skryt av elevene på Mære for gjennomføringen av KM-kjøring. Skryt av anlegget på Mære. Forslag om at sportsnyheter som fast spalte i nyhetsbrevet, der vi kan oppfordre klubbene til å sende inn resultater som vi kan ha med.

Frist: 20.12

Intern frist: 13.12

## Sak 4. Oppsummering etter KM dressur og KM kjøring

Det ble en diskusjon om vi burde arrangere KM sammen med STRYK igjen (det var samarbeid om KM for en del år tilbake).

KM i seg selv fungerer godt i NTRYK. Styret arbeider mye med KM gjennom hele året for å planlegge, gjennomføre og evaluere mesterskapene. Nå har vi gode KM-statutter som vi får skryt for av for eksempel dommere, der vi har lagt inn mye jobb. Orker vi jobben med å lage disse statuttene på nytt sammen med STRYK? De siste to årene har det vært lite ponniryttere, men dette er noe vi tror svinger litt i perioder. I 2020 ble det ikke klasse i 7 av 14 klasser. I 2021 ble det ikke klasse i 6 av 17 klasser (hvis man ser i bort ifra kjøring i 2021 er tallet kun 4 klasser det ikke ble noe av, der tre av de er ponniklasser).

Vi har oppdaget at det ikke er mulig med sponsorlogo i start/resultatlista. Dette må derfor fjernes fra sponsorbrevene. Det er mulig å få til sponsornavnet på startlisten.

Det ble også diskutert arrangørstøtte vi gir til klubbene som arrangerer KM. Burde den være høyere for dressur og kjøring enn for sprang? Flere dommere, lengre avstand, flere stewarder = høyere pris for klubbene å arrangere. Dette blir tatt opp på budsjettmøte.

KM dressur

Styret diskuterte erfaring fra KM dressur.

Justere nivået i senior fra MC til MB?

Blir lange dager. Oppfordre til å ikke ha åpne klasser under KM stevnet? Ble lang dag på søndag selv uten åpne klasser. Skrive i statutten at det skal være 1-2 steward, helst 2. Steward skal maks stå 10 timer per dag.

KM kjøring

Elise sender bildene til Marit som legger ut innlegg om vinnerne på Facebook.

Styret diskuterte erfaring fra KM kjøring. Bra gjennomført. Masse hjelp fra elevene på Mære, som gjorde en kjempejobb. Skryt for anlegget på Mære. Speakeranlegget var veldig bra, dommerbu for liten og kald. Kretsen burde oppfordre klubbene til å bruke anlegget på Mære.

MB-nivå feil?

Mye ekstra jobb siden Equipe ikke fungerer for kjøring.

## Sak 5. Referat samarbeidsmøte med STRYK og MRRK

Marit har vært på samarbeidsmøte med de to andre kretsene. MRRK hadde forfall.

KM kjøring arrangeres i STRYK neste år, på Vaadan 17.-18. september.

KM sprang og dressur ønsker NTRYK å arrangere i september.

RM skal erstattes med et nytt stevnekonsept for dressur og sprang, som skal arrangeres hvert år. Kjøring og feltritt kan bli med etter hvert. Skal rullere mellom kretsene. Ikke mesterskap, men tourer (blant annet norske hesteraser). Dropper lagklasser i første omgang.

Ca. like mange klasser i sprang og dressur. Økende vanskelighetsgrad på dag to. Skal arrangeres på D-stevner. Kretsene må jobbe aktivt for å selge inn dette for sin krets.

## Sak 6. Invitasjon terminlistemøte

Arne Espen lager foreløpig terminliste. Elise og Marit videresender mailene som kommer til kretsen.

Kun Verdal som har sendt inn ønsker, fristen er 1. nov.

Terminlistemøte 7. desember kl 19-20:30 på Mære.

Marit og Arne Espen deltar fra kretsen, alle andre i styret som vil delta kan delta.

Marit lager invitasjon. Invitasjon ut senest ca 7. november

Saker: Kjørestevner, stevnekonsept som skal erstatte RM , frister for stevner (ryttermelding, stevneinvitasjoner og startlister)

## Sak 7. Teknisk personell kurs

Samarbeid med STRYK og MRRK om teknisk personell kurs i 2022.

Elise og Marit har laget oversikt over hva som skal til for de forskjellige kursene. Noen er kun rene teorikurs, mens andre må gjennomføres på et stevne. Stewardskurs må gjennomføres på et 3- dagersstevne E/L-stevne, og vi har derfor sagt at det er ok at STRYK arrangerer dette i 2022. Hvor mange plasser settes av til hver krets?

Økonomi: Styret fremmer forslag om at alle kretsene budsjetterer med en sum til posten teknisk personell som kan brukes for å utjevne prisen for kursene. Ellers er vanlig praksis at deltakerne søker klubbene sine om støtte og at klubbene dekker dette. Kan det være aktuelt at vi støtter reise for de som må dra til STRYK eller MRRK i stedet for å dekke kurset hos oss selv? Dette blir tatt opp på budsjettmøte.

|  |  |  |  |  |
| --- | --- | --- | --- | --- |
| **Ønsker 2022** | **Krets** | **Type kurs** | **Når** | **Hvor** |
| Steward | STRYK | På et stevne 3 dager | Mars |  |
| DDA | NTRYK | Kurs 2 dager | Første helga i februar | Sandslia? |
| SBA | NTRYK | Kurs 2 dager | Siste helga i mars | Mære? |
| SDA | Digitalt | Kurs | Våren |  |
| SD1 | STRYK | På et stevne 3 dager | Høsten |  |

NTRYK sammen med STRYK og MRRK sender inn ønskene til rytterforbundet. Ansvarlig - Marit

Vi har mottatt påmelding fra klubbene til de aktuelle kursene i 2022:

Steward: 3 stk, to fra Namsos og en fra Skeyna.

DDA: 3 stk fra Verdal

SBA: 2 stk, en fra Namsos og en fra Skeyna

SDA: 5 stk, 3 fra Verdal og 2 fra Namsos

SD1: 2 stk fra Steinkjer

## Sak 8. Kretstreninger for 2022. Lage spørreskjema og sende ut til klubbene? Dressur, sprang og kjøring

Regionale breddesamlinger arrangert av sportsutvalgene i NRYF

Breddesamling i dressur skal arrangeres med Ellen Birgitte Farbrot som trener på Bruråk i november.

Det er planlagt breddesamling i dressur i Midt-Norge i 2022 også. Det er ikke lagt en plan for tilsvarende i andre grener. Elise etterspør dette hos sportsutvalgene sprang, kjøring og feltritt.

Kretstreninger i NTRYK

Styret diskuterer om vi skal lage et spørreskjema for å kartlegge behov for å arrangere kretstreninger. Vi er klar over at det arrangeres mange private treninger rundt i kretsen. Selv om det nå er planlagt breddesamlinger i dressur, er vi enige om at vi likevel sender ut spørreskjema også for dressur for å sjekke behovet. Det ble diskutert litt rundt opplegget for kretstreninger: Ønskelig med ekstern trener (ikke en som ryttere i vår krets rir for ukentlig). For eksempel 3 ganger i året, på helg, 1 gang i måneden blir for mye. For eksempel 3 økter på 2 dager og teori i tillegg. Inkludert hvor stor egenandel som er aktuell. Når på året? Hvor? Hvilken trener? Spørre om medlemmene har forslag til trener. Finne rammene rundt det. Arrangere det sammen med en klubb, eller om det skal rullere mellom plassene/klubbene? Arrangere sprang og dressur samtidig for å skape samhold? Få inn en trener som underviser begge deler? Økonomisk støtte til ekvipasjene bestemmes ut ifra budsjett.

Ingrid lager forslag til spørsmål som sendes til resten av styret.

## Sak 9. Regnskap: Mangler bilag for NRYF-avgift

Elise har fått opplyst at dette kan hentes ut fra NRYFstevne. Arne Espen finner det og sender det til Elise.

## Sak 10. Presentasjon av styret på Facebook

Bilder av oss i styret på hjemmesida, Marit prøver å fikse dette.

Nyhetsbrev: Bilde av alle på møtet i november, de andre klippes inn. Ingrid fikser.

## Sak 11. Status LINK

Mail fra LINK med overtakelse av klubben. Elise videresender mailen til idrettskretsen og rytterkretsen og ber de se over dokumentene som styret har oversendt.

## Sak 12. Status arbeidsgruppe

* Har navn på en representant fra hver klubb. Det settes opp møte torsdag 18. november digitalt 18:30-19:30. Arne Espen ansvarlig.
* Sakliste må lages på forhånd: Kartlegging av aktivitet, klubber, medlemmer i NTRYK , samarbeid/dialog med STRYK om nytt stevnekonsept som erstatter RM, ønsker et konstruktivt samarbeid med STRYK, arbeidsoppgaver til neste møte

## Eventuelt

* Nettmøte Trøndelag idrettskrets 28. oktober 13-14 eller 17-18. Marit sjekker om Arne Espen kan.
* Kjørestevner: Burde oppfordre klubbene til å arrangere kjørestevne i kretsen. Mulig å ha det på Mære, men da må klubbene selv ordne med funksjonærer og alt som trengs til et stevne. Kan også oppfordre klubbene til å ha kjøredressur på dressurstevner. Hvordan arrangere et kjørestevne, klubbene trenger veiledning. Aktuelt som sak på terminlistemøtet.

## Neste møte

Statuttmøte 4. november kl. 18-20 på Mære

Styremøte 7. desember kl. 18-19

Terminlistemøte 7. desember kl. 19-2030 på Mære

Ref. Elise Hermo Rusti